नई संसद बनी, अब सेंट्रल सेक्रेटेरिएट की 10 नई बिल्डिंग बनेंगी; बचा हुआ काम 2026 तक पूरा होगा
Central Vista Project - New Parliament Built, 10 New Buildings Planned for Central Secretariat Completion by 2026. आजादी के 76 साल बाद देश को नई संसद मिल गई है। ये 64,500 वर्ग मीटर के सेंट्रल विस्टा प्रोजेक्ट का हिस्सा है, जिसका बाकी काम 2026 तक पूरा होना है
आजादी के 76 साल बाद देश को नई संसद मिल गई है। ये 64,500 वर्ग मीटर के सेंट्रल विस्टा प्रोजेक्ट का हिस्सा है, जिसका बाकी काम 2026 तक पूरा होना है। अब सेंट्रल सेक्रेटेरिएट की 10 नई बिल्डिंग बनेंगी, जिसमें तीन बिल्डिंग बन चुकी हैं, चौथी बिल्डिंग का काम चल रहा है।
सेंट्रल विस्टा प्रोजेक्ट में और क्या है
सेंट्रल विस्टा प्रोजेक्ट में 51 मंत्रालय और 10 केंद्रीय सचिवालय सहित उपराष्ट्रपति और प्रधानमंत्री आवास भी होंगे। राष्ट्रीय सुरक्षा परिषद का सचिवालय भी रहेगा।
सेंट्रल विस्टा क्या है
नई दिल्ली में राष्ट्रपति भवन से इंडिया गेट तक के 3.2 किमी लंबे एरिया को सेंट्रल विस्टा कहते हैं। सेंट्रल विस्टा के पूरे एरिया को नए सिरे से डेवलप करने के प्रोजेक्ट का नाम सेंट्रल विस्टा रि-डेवलपमेंट प्रोजेक्ट है।
इसमें मौजूदा कुछ इमारतों में कोई बदलाव नहीं होगा तो कुछ को किसी और काम में इस्तेमाल किया जाएगा, कुछ को रिनोवेट किया जाएगा तो कुछ को गिराकर उनकी जगह नई इमारतें बनाई जाएंगी।
इन इमारतों में कोई बदलाव नहीं होगा
सेंट्रल विस्टा प्रोजेक्ट के तहत जिन इमारतों में कुछ बदलाव नहीं होगा। उनमें राष्ट्रपति भवन, इंडिया गेट, वॉर मेमोरियल, हैदराबाद हाउस, रेल भवन, वायु भवन शामिल हैं। ये बिल्डिंग रि-डेवलपमेंट प्रोजेक्ट का हिस्सा नहीं हैं।
इन इमारतों का इस्तेमाल बदलेगा
नॉर्थ ब्लॉक जहां अभी वित्त मंत्रालय, गृह मंत्रालय, सेंट्रल बोर्ड ऑफ डायरेक्ट टैक्सेज (CBDT) का ऑफिस है। साउथ ब्लॉक जहां अभी PMO, रक्षा मंत्रालय, विदेश मंत्रालय, कैबिनेट सेक्रेटेरिएट और नेशनल सिक्योरिटी काउंसिल (NSC) का ऑफिस है। इन दोनों को नेशनल म्यूजियम में बदला जाएगा।
संसद की मौजूदा इमारत को पुरातत्व धरोहर में बदला जाएगा। इसका इस्तेमाल संसदीय कार्यक्रमों में भी किया जाएगा। अभी जहां जामनगर हाउस है वहां, रि-डेवलपमेंट के बाद IGNCA को शिफ्ट किया जाएगा।
इन इमारतों को रिनोवेट किया जाएगा: नेशनल आर्काइव्स, वाणिज्य भवन को रिनोवेट किया जाएगा।
ये इमारतें नई सिरे से बनेंगी: इस प्रोजेक्ट में संसद की नई बिल्डिंग बन गई है। अब उप-राष्ट्रपति के नए आवास बनेंगे। नया सेंट्रल सेक्रेटेरिएट बनेगा जिसमें सरकार के सभी मंत्रालय और उनके ऑफिस शिफ्ट होंगे।
कृषि भवन, शास्त्री भवन, IGNCA, उद्योग भवन, निर्माण भवन, जवाहर भवन, नेशनल म्यूजियम, विज्ञान भवन, रक्षा भवन, उप-राष्ट्रपति निवास, जाम नगर हाउस को रिनोवेशन के लिए गिराया जाएगा। इन इमारतों की जगह सेंट्रल सेक्रेटरिएट की 10 नई बिल्डिंग बनेंगी। इसके साथ ही जिस जगह पर अभी जवाहर भवन और निर्माण भवन है वहां पर सेंट्रल कॉन्फ्रेंस सेंटर बनाया जाएगा।
नई संसद से जुड़ी यह खबर भी पढ़ें...
नई संसद का इनॉगरेशन आज:चेन्नई से पहुंचे महंत ने PM को सेंगोल सौंपा
नए संसद भवन का इनॉगरेशन आज दोपहर 12 बजे प्रधानमंत्री नरेंद्र मोदी करेंगे। कार्यक्रम को लेकर तैयारियां लगभग पूरी हो चुकी हैं। विभिन्न राज्यों से मेहमानों का आना भी शुरू हो चुका है। शनिवार को चेन्नई के धर्मपुरम अधीनम के 25 संत दिल्ली पहुंचे। पढ़ें पूरी खबर...